Jornada de Portes obertes del Col·legi Major Sant Joan de Ribera
2025-07-24

El pròxim cap de setmana, el dissabte 29 i el diumenge 30 d’abril, el Col·legi Major Sant Joan de Ribera celebrarà les Jornades de Portes Obertes perquè la ciutadania  puga conéixer aquest emblemàtic espai de Burjassot.

Durant el cap de setmana, prèvia inscripció en aquest ENLLAÇ, es podrà visitar El Castell i els jardins annexos en un recorregut guiat pels col·legials de la centenària institució.

En el passeig per les instal·lacions es coneixerà l’origen i la història de l’edifici que acull el Col·legi Major des que, en 1916, fora fundat per Carolina Álvarez Ruiz. Durant la visita, es coneixeran algunes curiositats de l’espai en el qual resideixen els universitaris i es podrà gaudir de la naturalesa i de l’entorn privilegiat que ofereix la meravellosa Devesa, que en aquests dies, tal com han assenyalat des del Col·legi Major, ofereix unes imatges precioses gràcies a l’arribada de la primavera.

S’han organitzat tres visites diàries durant els dos dies de portes obertes. Les visites seran a les 11.00, a les 12.00 i les 13.00 hores. Tindran una duració aproximada de 50 minuts i les places estan limitades a 30 persones en cadascuna de les franges horàries.